**Equips de futbol d’arreu de l’Estat competiran al Prat de Llobregat en campionats sub 16 i 18**

**Les Seleccions Catalanes masculines disputaran la primera fase del XVI Campionat Nacional sub 18 masculí i el IX Campionat d’Espanya sub 16 al Camp Municipal Sagnier del Prat de Llobregat.**

**A Catalunya, viatjaran la selecció d'Andalusia, d'Aragó i de Castella i Lleó.**

Equips de futbol procedents de diferents punts de l’Estat competiran al Prat de Llobregat, en partits corresponents al XVI Campionat Nacional sub 18 masculí i el IX Campionat d’Espanya sub 16. Les competicions se celebraran al Camp Municipal Sagnier (C/Del Roure, 418) entre dijous i divendres de la setmana vinent, 28 i 29 de desembre.

Les Seleccions Catalanes masculines disputaran la primera fase del XVI Campionat Nacional sub 18 masculí i el IX Campionat d’Espanya sub 16. A Catalunya, també es traslladaran les seleccions d'Andalusia, d'Aragó i de Castella i Lleó.

El calendari de competició és el següent:

* **Dijous, 28 de desembre de 2017:**

Andalusia - Aragó sub 16: 10.00 hores.

Catalunya - Castella i Lleó sub 16: 12.00 hores.

Andalusia - Aragó sub 18: 16.00 hores.

Catalunya - Castella i Lleó sub 18: 18.00 hores.

* **Divendres, 29 de desembre de 2017:**

Castella i Lleó - Andalusia sub 16: 10.00 hores.

Aragó - Catalunya sub 16: 12.00 hores.

  Castella i Lleó - Andalusia sub 18: 16.00 hores.

**El Prat de Llobregat, 27 de desembre de 2017**